BASES REGULADORAS DA CONVOCATORIA DE PROCESO SELECTIVO PARA A COBERTURA, POLO SISTEMA DE CONCURSO-OPOSICIÓN E PROCEDEMENTO DE PROMOCIÓN INTERNA, DUNHA PRAZA VACANTE NA PLANTILLA DE PERSOAL FUNCIONARIO, COA DENOMINACIÓN DE OFICIAL DE OBRAS E SERVIZOS.
ADMINISTRACIÓN LOCAL — Municipal — Illa de Arousa, A (Persoal, oposicións, 23/12/2014)

A Xunta de Goberno Local deste Concello, en sesión celebrada en data 20 de maio de 2009, acordou aprobar as bases reguladoras da convocatoria para a cobertura, con carácter definitivo, de dúas prazas vacantes na plantilla de persoal laboral, pertencentes ó Persoal de Oficios e ca denominación de operarios de servicios múltiples, polo sistema de oposición e quenda libre, o que en cumprimento do disposto no artigo 6 do RD 896/1991, de 07 de xuño, faise público, ós efectos procedentes: “”BASES REGULADORAS DA CONVOCATORIA DE PROCESO SELECTIVO PARA A COBERTURA, POLO SISTEMA DE CONCURSO-OPOSICIÓN E PROCEDEMENTO DE PROMOCIÓN INTERNA, DE UNHA PRAZA VACANTE NA PLANTILLA DE PERSOAL FUNCIONARIO, CA DENOMINACIÓN DE OFICIAL DE OBRAS E SERVIZOS, DO CONCELLO DE A ILLA DE AROUSA O obxecto da presente convocatoria é a cobertura en propiedade de unha praza de oficial de obras e servizos, vacante na plantilla de persoal funcionario deste Concello, polo sistema de concurso-oposición, e procedemento de promoción interna. A citada praza inclúense na Oferta de Emprego Público correspondente ó ano 2011, aprobada por Resolución de Alcaldía de data 10 de marzo e 12 de decembro de 2011, cas seguintes características: O Tribunal responsable da selección no poderá aprobar nin declarar que superaron as probas selectivas un número superior de aspirantes ó de prazas convocadas. As presentes Bases publicaranse no Boletín Oficial da Provincia e no Taboleiro de Edictos do Concello de A Illa de Arousa, insertándose anuncio no Diario Oficial de Galicia ós efectos previstos no artigo 232.5 da Lei 5/1997, de 22 de xullo, e artigo 21.4 da Lei 30/1992, de 26 de novembro. Así mesmo publicarase anuncio no Boletín Oficial do Estado nos termos previstos no artigo 6.2 do RD 896/1991, de 07 de xuño, a efectos do cómputo do prazo de presentación de solicitudes polos aspirantes que participen no proceso selectivo. Os sucesivos anuncios publicaranse no Taboleiro de Edictos do Concello de A Illa de Arousa, con excepción da resolución pola que se designe ó Tribunal de selección e a data do primeiro exercicio, que se insertará no Boletín Oficial da Provincia, ós efectos oportunos. O presente proceso selectivo rexerase polas presentes bases e convocatoria, e no non previsto nelas, pola seguinte normativa: Lei 7/2007, de 12 de abril, do Estatuto Básico do Empregado Público. Lei 4/1988, de 26 de maio, modificada pola Lei 13/2007, da Función Pública de Galicia. Lei 7/1985, de 02 de abril, reguladora das Bases de Réxime Local. Lei 5/1997, de 22 de xullo, de Administración Local de Galicia. Real Decreto Lexislativo 781/1986, de 18 de abril, polo que se aproba o Texto Refundido de Disposicións Vixentes en materia de Réxime Local. Real Decreto 896/1991, de 07 de xuño, polo que se aproban as regras básicas e programas mínimos ós que debe axustarse o procedemento de selección dos funcionarios da Administración Local, nos preceptos non derogados pola normativa anterior. Acordo Marco e Convenio Colectivo do Persoal do Concello de A Illa de Arousa, publicado no BOP nº 65 de 04 de abril de 2008. Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Supletoriamente e no non previsto nas presentes Bases e na anterior normativa, polo Decreto 93/1991, de 20 de marzo, polo que se aproba o Regulamento de Provisión de Postos de Traballo, Promoción Profesional e Promoción Interna da Xunta de Galicia, naqueles artigos non derogados pola citada normativa. De conformidade co establecido nos artigos 18 e 56 da Lei 7/2007, de 12 de abril, para poder participar no proceso selectivo será necesario reunir os seguintes requisitos no día de remate do prazo de presentación de instancias e conservalos ata as datas de nomeamento e toma de posesión do posto de traballo: De acordo ca relación de postos de traballo do Concello de A Illa de Arousa, as funcións a desenvolver serán as seguintes: As persoas que desexen tomar parte nas probas selectivas convocadas deberán facelo constar mediante unha instancia dirixida ó Sr. Alcalde-Presidente do Concello de A Illa de Arousa, de acordo con modelo que se facilitará no Concello e que figura como Anexo II das presentes Bases. A instancia conterá, polo menos, os datos persoais do solicitante co seu enderezo e a denominación da praza convocada á que opta, achegándolle unha fotocopia autenticada do documento nacional de identidade ou a tarxeta acreditativa da súa identidade equivalente, e, no seu caso, da documentación acreditativa dos méritos alegados debidamente compulsados. Neste senso, na fase de concurso só se terán en conta os méritos que se xustifiquen documentalmente dentro do prazo de presentación de instancias así como os méritos alegados dentro deste prazo que fosen xustificados con posterioridade no prazo de emenda de defectos formais. Os aspirantes exentos do exame de galego deberán tamén facelo constar na súa instancia e xustificalo coa documentación á que fai referencia a base décima II c). Para ser admitido nas probas selectivas os aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo para presentar as solicitudes será de 20 días naturais, contados a partir do día seguinte ó da publicación da convocatoria no Boletín Oficial do Estado, mediante extracto, e previa publicación do texto íntegro das bases e a convocatoria no Boletín Oficial da Provincia e anuncio no Diario Oficial de Galicia. A presentación de solicitudes poderá facerse ben no rexistro xeral do Concello de a Illa de Arousa, ben en calquera das formas establecidas no art.38.4 da Lei 30/92 de réxime xurídico das administracións públicas e do procedemento administrativo común; as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de ser certificadas. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. A documentación acreditativa dos méritos que aleguen posuír para a súa valoración na fase de concurso deberá presentarse, debidamente compulsada, nos termos e condicións que se sinalan na base décima. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería do Concello, ou ben mediante xiro postal, telegráfico ou transferencia bancaria dirixida ó Concello de A Illa de Arousa; de non realizarse o pagamento directamente na Tesourería municipal o solicitante fará constar na súa instancia a data do xiro ou da transferencia e o número do resgardo. Os aspirantes, para poder participar en cada unha das probas selectivas convocadas, deberán aboar en concepto de dereitos de exame a cantidade de 18,00 euros. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base quinta. Os dereitos de exame reintegraránselles de oficio ós interesados que sexan excluídos definitivamente da lista de admitidos. Finalizado o prazo dos vinte días naturais fixado para presentar as solicitudes o Sr. Alcalde-Presidente dictará resolución, no prazo máximo dun mes, declarando aprobada a lista de admitidos e excluídos, especificando, no seu caso, os motivos de exclusión, que se publicará no Boletín Oficial da Provincia e no taboleiro de anuncios do Concello. Os aspirantes excluídos disporán dun prazo de dez días, contados a partir do seguinte ó da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá dictarse unha nova resolución estimándoas ou desestimándoas ca publicación da lista definitiva no taboleiro de anuncios municipal. Contra a resolución do Alcalde-Presidente, aprobatoria da lista definitiva, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 do 13 de xaneiro) ou ben un recurso contencioso-administrativo perante o Xulgado do Contencioso Administrativo de Pontevedra, segundo o artigo 46 da Lei 29/98, do 13 de xullo, reguladora da xurisdición contencioso-administrativa. O feito de figurar incluído na relación de admitidos non prexulga que se lles recoñeza ós interesados a posesión dos requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas. Os membros do Tribunal cualificador do proceso selectivo serán designados polo Alcalde-Presidente mediante Resolución que se publicará no Boletín Oficial da Provincia e no taboleiro de anuncios municipal. As modificacións sucesivas, no seu caso, publicaranse no taboleiro de anuncios municipal. A composición do Tribunal axustarase ó disposto no artigo 60 da Lei 7/2007, de 12 de abril, e no que non contradiga o citado precepto, ó disposto nos artigos 4 e) e f) do RD 896/1991, de 07 de xuño, así como ás previsións do Acordo Marco e Convenio Colectivo do Persoal do Concello de A Illa de Arousa. O número de membros haberá de ser impar e non inferior a cinco e tenderase na medida do posible, a que haxa paridade entre mulleres e homes, e deberán contar con titulación igual ou superior á esixida para o acceso ó posto de traballo. A pertenza ó tribunal de selección será sempre a título individual, non podendo ostentarse esta en representación ou por conta de ninguén. O Tribunal cualificador quedará constituido da seguinte forma: O Tribunal quedará integrado ademais, en cada caso, cos respectivos suplentes, que haberán de ser designados simultaneamente ós titulares. Os membros do tribunal deberán absterse de intervir, comunicándolle ó Sr. Alcalde-Presidente cando concorra neles algunha das circunstancias previstas no artigo 28 da Lei 30/1992, de 26 de novembro, de réxime xurídico das Administracións Públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/1992. O tribunal cualificador deberá constituírse na data que designe o Alcalde-Presidente, entendéndose validamente constituído cando asista a maioría absoluta dos membros do tribunal, titulares ou suplentes. Na sesión constitutiva do tribunal adoptaranse as decisións pertinentes para o correcto desenvolvemento das probas selectivas. A partir da sesión de constitución o tribunal, para actuar validamente, requirirá a presencia da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/1992 de réxime xurídico das Administracións Públicas e procedemento administrativo común e ás bases reguladoras desta convocatoria. Os membros do tribunal que asistan ás sesións percibirán as indemnizacións pola súa asistencia segundo a contía legalmente establecida, de acordo co RD 462/2002, de 24 de maio, de Indemnizacións por razón do servicio, categoría terceira. I.-—Fase de Concurso. Con carácter xeral, a fase de concurso será previa á de oposición e non terá carácter eliminatorio. A puntuación obtida nesta fase en ningún caso poderá terse en conta para superar as probas da fase de oposición. A fase de concurso será puntuada de 0 a 10 puntos como máximo, e a puntuación obtida sumarase á que corresponda na fase de oposición. O baremo do concurso será o seguinte: A acreditación dos servicios prestados efectuarase aportando xunto ca instancia, certificación orixinal expedida polo servicio competente do Concello, na que se conteña en todo caso o tempo de servicios prestados. Para o cómputo dos servicios prestados non se terán en conta as fraccións de tempo inferior a un mes. A cualificación dos méritos da fase de concurso cas puntuacións outorgadas polo tribunal publicaranse no taboleiro de anuncios do Concello antes da terminación da fase de oposición. II.—Fase de oposición. Consistirá na realización dos seguintes exercicios: A data e hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas serán determinados pola Alcaldía-Presidencia mediante resolución, xuntamente coa aprobación da lista de admitidos e a composición do tribunal, que se publicará mediante anuncio no Boletín Oficial da Provincia e no taboleiro de anuncios polo menos con sete días de antelación. Os aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo os casos debidamente xustificados, que resolverá o tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. En calquera momento o tribunal poderá requirir ós opositores para que acrediten a súa identidade. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñerlle ó Sr. Alcalde-Presidente a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición correspondente, o tribunal fará pública, no taboleiro de anuncios, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. Contra os acordos do tribunal poderá interpoñerse recurso administrativo de alzada ante a autoridade que os nomeou, segundo o previsto no artigo 114.1 da Lei 30/1992, de 26 de novembro. Á cualificación obtida polos aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios da corporación. O tribunal non poderá en ningún caso aprobar nin declarar que superou as probas selectivas un número superior de aspirantes ó das prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito. Non obstante, o tribunal, ó cualificar cada un dos exercicios, non terá en conta a limitación anterior, que só se considerará ó formularlle á Presidencia a proposta ca relación de aprobados, na que só se incluirán aqueles opositores que obtivesen a maior puntuación total final, que nunca poderán superar o número de prazas convocadas en cada proceso selectivo. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na fase de oposición, e de persistir o empate, pola maior puntuación no apartado de experiencia profesional. De continuar o empate resolverase tendo en conta a maior puntuación no primeiro exercicio e, se isto non fose suficiente, pola puntuación obtida no segundo exercicio. De persistir o empate este resolverase por sorteo. A relación de aprobados, publicada no taboleiro de anuncios do Concello, conterá unha advertencia recordándolle ó aspirante aprobado que deberá presentar a documentación sinalada nas bases para xustificar que cumpre os requisitos esixidos para acceder á praza convocada. O aspirante proposto achegará, dentro do prazo de 20 días naturais, contados desde a publicación da relación de aprobados, os documentos acreditativos de capacidade e mais os requisitos esixidos na base cuarta da convocatoria. Ante a imposibilidade, debidamente xustificada, de presentar os documentos sinalados, o aspirante poderá acreditar que reúne as condicións esixidas mediante calquera outro medio de proba admitido en dereito. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado funcionario de carreira, nin tampouco se do exame da documentación se deducise que carece dalgúns requisitos. O aspirante aprobado que tivese a condición de funcionarios públicos estará exento de xustificar as condicións e os requisitos xa acreditados para obter o seu anterior nomeamento, debendo presentar soamente unha certificación acreditativa da súa condición de funcionario e demais circunstancias que consten no seu expediente persoal, así como a xustificación dos requisitos específicos esixidos para o acceso. Concluído o proceso selectivo, o aspirante aprobado, cun número que non poderá exceder en ningún caso o das prazas convocadas, será nomeado funcionario de carreira pola Alcaldía-Presidencia, unha vez que xustifique documentalmente o cumprimento dos requisitos previstos nestas bases para o ingreso. A proposta do tribunal cualificador terá carácter vinculante para a Presidencia, que ordenará a publicación do nomeamento no Boletín Oficial da Provincia, sen prexuízo da súa toma de posesión, unha vez que se practique a notificación persoal de nomeamento. A toma de posesión efectuarase dentro do prazo máximo de tres días hábiles, contado desde o día seguinte ó da notificación do nomeamento; de non facelo, sen existir causa xustificada, que deberá ser alegada e aceptada, o nomeado quedará na situación de cesante. Estas bases vinculan á Administración municipal, ó tribunal cualificador e ós aspirantes que participen no proceso selectivo. O tribunal queda autorizado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. A convocatoria e as súas bases poderán ser impugnadas polos interesados nos casos e forma previstos no artigo 52.1 da Lei 7/1985, de 02 de abril, e 209 e seguintes do RD 2568/1986, de 28 de novembro, en relación cos artigos 107 e seguintes da Lei 30/1992, de 30 de novembro. As resolucións e actos do tribunal poderán ser recorridos en alzada ante o Alcalde do Concello na forma prevista nos artigos 114 e 125 da citada Lei 30/1992. Tema 1: A Constitución Española de 1.978. Estructura e contido. Principios xerais. Dereitos fundamentais e liberdades públicas. Tema 2: A Comunidade Autónoma de Galicia. O Estatuto de Autonomía. Estructura e principios fundamentais. Tema 3: A Administración Local. O municipio. O termo municipal. A poboación. Réxime de organización e funcionamento. As competencias municipais. Dereitos e deberes dos veciños. Tema 4: Persoal ó servicio das Entidades Locais. Clasificación. Situacións administrativas. Dereitos e deberes. Réxime disciplinario. Tema 5: Maquinaria e utensilios empregados por unha brigada municipal de obras e de xardinería. Tema 6: Maquinaria e utensilios empregados por unha brigada municipal de fontanería e electricidade. Tema 7: Conservación e mantemento de edificios públicos: reparacións de mobiliario, eléctricas, fontanería, de instalacións, albanelería, xardinería e carpintería. Tema 8: Normas elementais de amoreamento e almacenaxe dos diversos materiais utilizados. Tema 9: Clases e características de formigóns e ladrillos. Muros de cachotería. Muros de ladrillo. Cubertas, pavimentos e baldosas. Tema 10: Normativa en materia de seguridade e hixiene no traballo. Prevención de riscos laborais. MODELO DE SOLICITUDE PARA TOMAR PARTE NO CONCURSO-OPOSICIÓN, POR PROMOCIÓN INTERNA, PARA A PROVISIÓN CON CARÁCTER DEFINITIVO DE UNHA PRAZA DE OFICIAL DE OBRAS E SERVIZOS VACANTE NA PLANTILLA DE FUNCIONARIOS DO CONCELLO DE A ILLA DE AROUSA D./Dna., con data de nacemento., con D. N. I. nº., e con domicilio en. (teléfono.), ante o Sr. Alcalde-Presidente do Concello de A Illa de Arousa, comparece e di: Que coñece e acepta as Bases que van a rexer no concurso-oposición, por promoción interna para a provisión con carácter definitivo de unha praza de Oficial de Obras e Servizos, vacante na plantilla de funcionarios deste Concello. Que desexa ser admitido/a ás probas selectivas ó obxecto de prover as citadas prazas. Que o solicitante reúne todos e cada un dos requisitos establecidos na convocatoria, comprometéndose a aportar no seu momento a documentación esixida ó efecto. Que adxunta á presente: Por todo o exposto, SOLICITO se teña por presentada esta solicitude e sexa admitido/a ás probas selectivas para a provisión con carácter definitivo de unha praza de Oficial de Obras e Servizos vacante na plantilla de funcionarios do Concello de A Illa de Arousa. A Illa de Arousa, a. de. de 2014. Asdo. SR. ALCALDE-PRESIDENTE DO CONCELLO DE A ILLA DE AROUSA (PONTEVEDRA). Na Illa de Arousa, a 05 de decembro de 2014.—O Alcalde, José Manuel Vázquez Vázquez